, jaioa, (Toyohashi, 1953ko otsailaren 4) japoniar musikagilea da. New Age estiloko musika egiten du, Japoniako musika tradizionalarekin nahastua; "Silk Road" (1980, "Zetaren bidea") du lanik ezagunena. Japoniako musikari nagusia da estilo horretan, eta Ipar Ameriketan eta Europan ere ezaguna da.
Ikasle garaian gitarra jotzen hasi zen, Otis Reddingen soularen eta Estatu Batuetako beste musikari batzuen bluesaren eraginpean. Lagun batzuekin Albatros taldea sortu zuen. Laster, tresna tekladuna hautatu zuen gitarra utzita, eta teklista gisa The Far East Family Band taldea sortu zuen. Taldearekin Europan zela, Klaus Schulze ezagutu zuen (Tangerine Dream taldekoa), eta harrezkero, sintetizadoreak jotzea erabaki zuen, bere herrialdeko teknologia aurreratua baliatuz. 1978an argitaratu zuen bere lehen diskoa, eta "Silk Road" ("Zetaren bidea") 1980an, NHKren telesail baterako. Musikak arrakasta handia izan zuen, eta telebista-kateak bost urtez luzatu behar izan zuen telesail hura. Musika harekin hiru disko atera ziren, Estatu Batuetan "India" izenarekin argitaratu zirenak. 1982an "Toei" egin zuen, "Qeen Milenia" zientzia-fikziozko filmerako. 1986an Mendebaldean ezagutzen hasi zen. Estatu Batuetako Geffen diskoetxeak fitxatu zuen, eta konpainia horrekin "Tenku" argitaratu zuen. Urte horretan bertan New Age musika modan jartzen hasi zen, eta Kitaro hartu zen estilo horretako ordezkari nagusitzat. Geroago, "Ten Years" argitaratu zuen, eta 1987an, "The Light of the Spirit", Mickey Hartekin batera. Hurrengo urtean arrakasta handiko jira bat egin zuen Estatu Batuetan, eta bertan bizi izan zen denboraldi batez. Ameriketako egonaldian bost aldiz izendatu zuten Grammy sarietarako; azkenik 2001an sari hori irabazi zuen "Thinking of You" albumarekin, ziur aski bere arrakasta handiena. Urrezko Globo bat ere irabazi zuen 1994an "Heaven and Earth" lanarekin. Jon Andersonekin lan egin zuen "Dream"en (1992), eta Oliver Stone zinema-zuzendariarekin "Heaven and Hell" filmean (1993). Beste lan aipagarri batzuk: "Astral Voyage"; "Full Moon Story"; "Silver Cloud"; "Toward the West"; "Cirque Ingenieux". CANNOTANSWER
Japonian al da bakarrik ezaguna?
Mendebaldean ezagutzen hasi zen
Ez. Mendebaldean ezagutzen hasi zen
Mendebaldean ezagutzen hasi zen